पराशरस्मृतिः/अष्टमोध्यायः
<table>		
		
<td><p>		
	गवां बन्धनयोक्त्रेषु भवेन्मृत्युरकामतः   ।अकामकृतपापस्य प्रायश्चित्तं कथं भवेत्    ।। ८.१  ।।	</p>
<td><p>		
	वेदवेदाङ्गविदुषां धर्मशास्त्रं विजानताम्  ।स्वकर्मरतविप्राणां स्वकं पापं निवेदयेत्    ।। ८.२  ।।	</p>
<td><p>		
	सावित्र्याश्चापि गायत्र्याः संध्योपास्त्यग्निकार्ययोः   ।अज्ञानात्कृषिकर्तारो ब्राह्मणा नामधारकाः  ।। ८.३  ।।	</p>
<td><p>		
	अव्रतानां अमन्त्राणां जातिमात्रोपजीविनाम्  ।सहस्रशः समेतानां परिषत्त्वं न विद्यते   ।। ८.४  ।।	</p>
<td><p>		
	यद्वदन्ति तमोमूढा मूर्खा धर्मं अतद्विदः   ।तत्पापं शतधा भूत्वा तद्वक्तॄनधिगच्छति   ।। ८.५  ।।	</p>
<td><p>		
	अज्ञात्वा धर्मशास्त्राणि प्रायश्चित्तं ददाति यः   ।प्रायश्चित्ती भवेत्पूतः किल्बिषं पर्षदि व्रजेत् ।। ८.६  ।।	</p>
<td><p>		
	चत्वारो वा त्रयो वापि यं ब्रूयुर्वेदपारगाः   ।स धर्मेति विज्ञेयो नेतरैस्तु सहस्रशः   ।। ८.७  ।।	</p>
<td><p>		
	प्रमाणमार्गं मार्गन्तो ये धर्मं प्रवदन्ति वै   ।तेषां उद्विजते पापं सद्भूतगुणवादिनाम्  ।। ८.८  ।।	</p>
<td><p>		
	यथाश्मनि स्थितं तोयं मारुतार्केण शुध्यति   ।एवं परिषदादेशान्नाशयेत्तस्य दुष्कृतं   ।। ८.९  ।।	</p>
<td><p>		
	नैव गच्छति कर्तारं नैव गच्छति पर्षदम्  ।मारुतार्कादिसम्योगात्पापं नश्यति तोयवत्    ।। ८.१०  ।।	</p>
<td><p>		
	चत्वारो वा त्रयो वापि वेदवन्तोऽग्निहोत्रिणः   ।ब्राह्मणानां समर्था ये परिषत्साभिधीयते   ।। ८.११  ।।	</p>
<td><p>		
	अनाहिताग्नयो येऽन्ये वेदवेदाङ्गपारगाः   ।पञ्च त्रयो वा धर्मज्ञाः परिषत्सा प्रकीर्तिता   ।। ८.१२  ।।	</p>
<td><p>		
	मुनीनां आत्मविद्यानां द्विजानां यज्ञयाजिनाम्  ।वेदव्रतेषु स्नातानां एकोऽपि परिषद्भवेत् ।। ८.१३  ।।	</p>
<td><p>		
	पञ्च पूर्वं मया प्रोक्तास्तेषां चासंभवे त्रयः   ।स्ववृत्तिपरितुष्टो ये परिषत्सा प्रकीर्तिता   ।। ८.१४  ।।	</p>
<td><p>		
	अत ऊर्ध्वं तु ये विप्राः केवलं नामधारकाः   ।परिषत्त्वं न तेष्वस्ति सहस्रगुणितेष्वपि   ।। ८.१५  ।।	</p>
<td><p>		
	यथा काष्ठमयो हस्ती यथा चर्ममयो मृगः   ।ब्राह्मणस्त्वनधीयानस्त्रयस्ते नामधारकाः   ।। ८.१६  ।।	</p>
<td><p>		
	ग्रामस्थानं यथा शून्यं यथा कूपस्तु निर्जलः   ।यथा हुतं अनग्नौ च अमन्त्रो ब्राह्मणस्तथा   ।। ८.१७  ।।	</p>
<td><p>		
	यथा षण्ढोऽफलः स्त्रीषु यथा गौरूषराफला   ।यथा चाज्ञेऽफलं दानं तथा विप्रोऽनृचोऽफलः   ।। ८.१८  ।।	</p>
<td><p>		
	चित्रकर्म यथानेकैरङ्गैरुन्मील्यते शनैः   ।ब्राह्मण्यं अपि तद्वद्धि संस्कारैर्मन्त्रपुर्वकैः   ।। ८.१९  ।।	</p>
<td><p>		
	प्रायश्चित्तं प्रयच्छन्ति ये द्विजा नामधारकाः   ।ते द्विजा पापकर्माणः समेता नरकं ययुः   ।। ८.२०  ।।	</p>
<td><p>		
	ये पठन्ति द्विजा वेदं पञ्चयज्ञरताश्च ये   ।त्रैलोक्यं तारयन्त्येते पञ्चेन्द्रियरता अपि   ।। ८.२१  ।।	</p>
<td><p>		
	संप्रणीतः श्मशानेषु दीप्तोऽग्निः सर्वभक्षकः   ।एवं च वेदविद्विप्रः सर्वभक्षोऽपि दैवतं   ।। ८.२२  ।।	</p>
<td><p>		
	अमेध्यानि तु सर्वाणि प्रक्षिप्यन्ते यथोदके   ।तथैव किल्बिषं सर्वं प्रक्षिपेच्च द्विजानले ।। ८.२३  ।।	</p>
<td><p>		
	गायत्रीरहितो विप्रः शूद्रादप्यशुचिर्भवेत् ।गायत्रीब्रह्मतत्त्वज्ञाः संपूज्यन्ते जनैर्द्विजाः   ।। ८.२४  ।।	</p>
<td><p>		
	दुःशीलोऽपि द्विजः पूज्यो न तु शूद्रो जितेन्द्रियः   ।कः परित्यज्य गां दुष्टां दुहेच्छीलवतीं खरीं  ।। ८.२५  ।।	</p>
<td><p>		
	धर्मशास्त्ररथारूढा वेदखड्गधरा द्विजाः   ।क्रीडार्थं अपि यद्ब्रूयुः स धर्मः परमः स्मृतः   ।। ८.२६  ।।	</p>
<td><p>		
	चातुर्वेद्यो विकल्पी च अङ्गविद्धर्मपाठकः   ।त्रयश्च आश्रमो मुख्याः पर्षदेषा दशावरा   ।। ८.२७  ।।	</p>
<td><p>		
	राज्ञश्चानुमते स्थित्वा प्रायश्चित्तं विनिर्दिशेत् ।स्वयं एव न कर्तव्यं कर्तव्या स्वल्पनिष्कृतिः   ।। ८.२८  ।।	</p>
<td><p>		
	ब्राह्मणांस्तानतिक्रम्य राजा कर्तुं यदिच्छति   ।तत्पापं शतधा भूत्वा राजानं अनुगच्छति   ।। ८.२९  ।।	</p>
<td><p>		
	प्रायश्चित्तं सदा दद्याद्देवतायतनाग्रतः   ।आत्मकृच्छ्रं ततः कृत्वा जपेद्वै वेदमातरम्  ।। ८.३०  ।।	</p>
<td><p>		
	सशिखं वपनं कृत्वा त्रिसंध्यं अवगाहनम्  ।गवां मध्ये वसेद्रात्रौ दिवा गाश्चाप्यनुव्रजेत्    ।। ८.३१  ।।	</p>
<td><p>		
	उष्णे वर्षति शीते वा मारुते वाति वा भृशम्  ।न कुर्वीतात्मनस्त्राणं गोरकृत्वा तु शक्तितः   ।। ८.३२  ।।	</p>
<td><p>		
	आत्मनो यदि वान्येषां गृहे क्षेत्रे खलेऽथ वा   ।भक्षयन्तीं न कथयेत्पिबन्तं चैव वत्सकम्  ।। ८.३३  ।।	</p>
<td><p>		
	पिबन्तीषु पिबेत्तोयं संविशन्तीषु संविशेत् ।पतितां पङ्कमग्नां वा सर्वप्राणैः समुद्धरेत्    ।। ८.३४  ।।	</p>
<td><p>		
	ब्राह्मणार्थे गवार्थे वा यस्तु प्राणान्परित्यजेत् ।मुच्यते ब्रह्महत्याया गोप्ता गोर्ब्राह्मणस्य च   ।। ८.३५  ।।	</p>
<td><p>		
	गोवधस्यानुरूपेण प्राजापत्यं विनिर्दिशेत् ।प्राजापत्यं ततः कृच्छ्रं विभजेत्तच्चतुर्विधं   ।। ८.३६  ।।	</p>
<td><p>		
	एकाहं एकभक्ताशी एकाहं नक्तभोजनः   ।अयाचिताश्येकं अहरेकाहं मारुताशनः   ।। ८.३७  ।।	</p>
<td><p>		
	दिनद्वयं चैकभक्तो द्विदिनं चैकभोजनः   ।दिनद्वयं अयाची स्याद्द्विदिनं मारुताशनः   ।। ८.३८  ।।	</p>
<td><p>		
	त्रिदिनं चैकभक्ताशी त्रिदिनं नक्तभोजनः   ।दिनत्रयं अयाची स्यात्त्रिदिनं मारुताशनः   ।। ८.३९  ।।	</p>
<td><p>		
	चतुरहं चैकभक्ताशी चतुरहं नक्तभोजनः   ।चतुर्दिनं अयाची स्याच्चतुरहं मारुताशनः   ।। ८.४०  ।।	</p>
<td><p>		
	प्रायश्चित्ते ततश्चीर्णे कुर्याद्ब्राह्मणभोजनम्  ।विप्राणां दक्षिणां दद्यात्पवित्राणि जपेद्द्विजः   ।। ८.४१  ।।	</p>
<td><p>		
	ब्राह्मणान्भोजयित्वा तु गोघ्नः शुद्धो न संशयः   ।। ८.४१ ।१  ।।	</p>
</table>